Arna prestegjeld

Arna prestegjeld var et prestegjeld tilhørende Arna og Åsane prosti. Det omfattet sogn i Bergen kommune i Hordaland fylke, og hovedkirken var Arna kirke.

Arnas kirkesogn er nå en del av Bergen kirkelige fellesråd, og underlagt Åsane prosti i Bjørgvin bispedømme i Den norske kirke.

Historikk 

Arna sogn hørte fra gammelt av til Haus prestegjeld, antakelig uten at det var egen kirke i bygden. Ved kgl.res. av 16. januar 1864 ble Arne annekssogn skilt ut, og Arna kirke besluttet oppført.

Ytre Arna ble skilt ut fra Arna som eget sogn i 1955. Arna prestegjeld ble opprettet ved kgl.res. av 12. mai 1967, da Haus prestegjeld ble delt og Arna sogn skilt ut som eget sognekall med Ytre Arna som annekssogn.

Ved avviklingen bestod Arna prestegjeld av menighetene i Arna og Ytre Arna.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser

Bergens historie
Religion i Vestland
Prestegjeld i Bjørgvin bispedømme